

REPUBLIKA HRVATSKA

Varaždinska županija

OPĆINA MARUŠEVEC

Stručno povjerenstvo za dodjelu

koncesije za obavljanje dimnjačarskih

poslova na području Općine Maruševec

**KONCESIJA**

**ZA OBAVLJANJE DIMNJAČARSKIH POSLOVA**

**NA PODRUČJU OPĆINE MARUŠEVEC**

**Maruševec, studeni 2014.**

1. **DOKUMENTACIJA ZA NADMETANJE**

**ZA IZRADU PONUDE ZA DODJELU KONCESIJE ZA OBAVLJANJE**

**DIMNJAČARSKIH POSLOVA NA PODRUČJU OPĆINE MARUŠEVEC**

**1.OPĆI PODACI**

**1.1Podaci o davatelju koncesije :**

OPĆINA MARUŠEVEC

Maruševec 6, 42243 MARUŠEVEC

OIB: 26670454549

Telefon: 042 729 696

Telefax: 042 729 434

E mail : opcina.marusevec@vz.t-com.hr

**1.2.Osoba za kontakt:**

DRAGICA KORPAR

Telefonski broj: 042 729 696

Fax: 042 729 434

E-mail adresa: opcina.marusevec@vz.t-com.hr

**2.PREDMET KONCESIJE:**

**Obavljanje komunalne djelatnosti dimnjačarskih poslova na području Općine Maruševec**

**2.1. Priroda i opseg djelatnosti koncesije:**

Koncesijom se stječe pravo obavljanja komunalne djelatnosti dimnjačarskih poslova na području Općine Maruševec, što podrazumijeva provjeru ispravnosti i funkcioniranja dimnjaka i uređaja za loženje, obavljanje redovnih i izvanrednih pregleda dimnjaka i uređaja za loženje, čišćenje dimnjaka i uređaja za loženje, poduzimanje mjera za sprečavanje opasnosti od požara, eksplozije, trovanja, te zagađivanja zraka, kako štetne posljedice ne bi nastupile zbog neispravnosti dimnjaka i uređaja za loženje

**2.2.Mjesto obavljanja koncesije:**

Koncesija se dodjeljuje za sva naselja na području Općine Maruševec : Maruševec, Čalinec, Biljevec, Kapelec, Bikovec, Koretinec, Donje Ladanje, Korenjak, Brodarovec, Novaki, Druškovec, Koškovec, Cerje Nebojse, Selnik, Greda i Jurketinec.

**2.3. Rok trajanja koncesije**

Koncesija se dodjeljuje na razdoblje od pet (5) godina, a počinje teći s danom potpisivanja ugovora o koncesiji.

**2.4.Naknada za koncesiju** :

Naknada za koncesiju je fiksna i iznosi 3.000,00 kuna godišnje.

**2.5.Rok za dostavu ponuda**

Ponude za dodjelu koncesija moraju biti dostavljene do 22. prosinca 2014. u 13,00 sati.

**2.6. Adresa na koju se šalju ponude :**

Ponude se dostavljaju u zatvorenoj omotnici, s naznakom „PONUDA ZA KONCESIJU – DIMNJAČARSKA SLUŽBA – NE OTVARAJ“ osobno, putem urudžbenog zapisnika ili poštom preporučeno na adresu: OPĆINA MARUŠEVEC, Maruševec 6, 42243 MARUŠEVEC

**2.7. Jezik na kojem ponuda mora biti napisana :**

Ponuda mora biti napisana latiničnim pismom na hrvatskom jeziku

**2.8. Mjesto i vrijeme otvaranja ponuda :**

Otvaranje ponuda bit će javno, a obaviti će se dana 22. prosinca 2014.godine u 13,00 sati u prostorijama Općine Maruševec, Maruševec 6, 42243 Maruševec.

**3.** **RAZLOZI ZA ISKLJUČENJE PONUDE, UVJETI PRAVNE I POSLOVNE, FINANCIJSKE , TEHNIČKE I STRUČNE SPOSOBNOSTI, ZA SUDJELOVANJE I DOKAZI KOJIMA GOSPODARSKI SUBJEKT DOKAZUJE ISPUNJAVANJE TIH UVJETA**

**3.1.Obavezni razlozi isključenja ponuditelja iz postupka**

**3.1.1.Davatelj koncesije će isključiti ponuditelja iz postupka davanja koncesije** ako je gospodarski subjekt ili osoba ovlaštena po zakonu za zastupanje gospodarskog subjekta pravomoćno osuđena za bilo koje od slijedećih kaznenih djela odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta:

a) prijevara (članak 236.), prijevara u gospodarskom poslovanju (članak 247.) primanje mita u gospodarskom poslovanju (članak 252.) , davanje mita u gospodarskom poslovanju(članak 253.) , zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.) , primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog dijela u sastavu zločinačkog udruženja (članak 329. ) iz Kaznenog zakona

b) prijevara (članak 224.), pranje novca (članak 279.), prijevara u gospodarskom poslovanju (članak 293.) , primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih dijela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona („Narodne novine“ br. 110/97, 27/98, 50/00,129/00,51/01, 111/03, 190/03, 105/04, 84/05, 71/06, 110/07, 152/08, 57/11, 77/11. i 143/12.)

**Dokumenti kojima se dokazuje da ne postoje razlozi za isključenje:**

**Za potrebe utvrđivanja okolnosti iz točke 3.1.1. gospodarski subjekt u ponudi dostavlja izjavu (kaznena dijela potrebno je u izjavi izrijekom navesti). Izjavu (PRILOG III) daje osoba po zakonu ovlaštena za zastupanje gospodarskog subjekta.** Izjava ne smije biti starija od 3 mjeseca računajući od dana obavijesti o namjeri davanja koncesije.

U slučaju zajednice ponuditelja navedene okolnosti utvrđuju se za svakog člana zajednice pojedinačno.

Ako se dio ugovora daje u podugovor , izjava iz ove točke dostavlja se i za podizvoditelja.

**3.1.2. Plaćene dospjele porezne obveze i obveze za mirovinsko i zdravstveno osiguranje**

Davatelj koncesije će isključiti ponuditelja iz postupka ako nije ispunio obvezu plaćanja

dospjelih poreznih obveza i obveza za mirovinsko i zdravstveno osiguranje, osim ako je

gospodarskom subjektu sukladno posebnim propisima odobrena odgoda plaćanja navedenih

obveza.

**Dokumenti kojima se dokazuje da ne postoje razlozi za isključenje iz točke 3.12.:**

1. **potvrda porezne uprave** o stanju duga koja ne smije biti starija od 30 dana računajući od dana objave obavijesti o namjeri davanja koncesije ili
2. **važeći jednakovrijedni dokument** nadležnog tijela države sjedišta gospodarskog subjekta ili
3. **izjava pod prisegom ili odgovarajuća izjava osobe** koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod javnog bilježnika, koje ne smiju biti starije od 30 dana računajući od dana početka postupka javne nabave, ako se u državi sjedišta gospodarskog subjekta ne izdaje potvrda iz točke 1. ovoga stavka ili jednakovrijedni dokument iz točke 2.

U slučaju zajednice ponuditelja ili natjecatelja navedene okolnosti utvrđuju se za svakog

člana zajednice pojedinačno.

**3.2.Pravna i poslovna sposobnost ponuditelja**

**Ponuditelj kao dokaz pravne i poslovne sposobnosti dostavlja slijedeću dokumentaciju:**

**a) Izvod o upisu u sudski, obrtni, strukovni ili drugi odgovarajući registar države sjedišta gospodarskog subjekta ili izjavu s ovjerom potpisa kod nadležnog tijela, ako se izvod ne izdaje u državi sjedišta gospodarskog subjekta, kojim gospodarski subjekt dokazuje da je registriran za obavljanje djelatnosti u svezi s predmetom koncesije.**

Dokaz ne smije biti stariji od 3 mjeseca računajući od dana objave obavijesti o namjeri davanja koncesije u Elektroničkom oglasniku javne nabave Republike Hrvatske, a podnosi se u izvorniku, ovjerenoj ili neovjerenoj preslici.

**b) potvrdu ponuditelja ovjerenu kod javnog bilježnika da protiv njega nije pokrenut stečajni postupak, da se ne nalazi u postupku likvidacije ili u postupku obustavljanja poslovne djelatnosti ili da je već nije obustavio.**

U slučaju zajednice ponuditelja ili natjecatelja, svi članovi zajednice ili ponuditelji obvezni su pojedinačno dokazati pravnu i poslovnu sposobnost

## **3.3. Financijska sposobnost**

**Ponuditelj kao dokaz financijske sposobnosti dostavlja slijedeću dokumentaciju:**

**a) Dokument izdan od bankarskih ili drugih financijskih institucija kojim se dokazuje solventnost gospodarskog subjekta**

Ponuditelj mora dokazati da mu glavni račun u posljednjih šest mjeseci nije bio blokiran više od petnaest dana neprekidno. Dokaz ne smije biti stariji od 30 dana do dana slanja obavijesti o namjeri davanja koncesije u Elektroničkom oglasniku javne nabave te mora biti ovjeren pečatom i potpisom od strane bankarske ili druge financijske institucije.

Procjena je naručitelja da neprekidna blokada računa u trajanju dužem od petnaest dana u razdoblju od šest mjeseci može ugroziti neometano izvršenje predmeta nabave u predviđenom roku.

Ponuditelj se može, po potrebi, osloniti na sposobnost drugih subjekata, bez obzira na pravnu prirodu njihova međusobnog odnosa. U tom slučaju ponuditelj mora dokazati naručitelju da će imati na raspolaganju nužne resurse.

Pod istim uvjetima, zajednica ponuditelja može se osloniti na sposobnost članova zajednice ponuditelja ili drugih subjekata.

## **3.4. Tehnička i stručna sposobnost**

U svrhu dokazivanja tehničke i stručne sposobnosti , ponuditelj je dužan dostaviti :

**a) popis s podacima o stručnosti djelatnika (podaci o izobrazbi, radnom stažu i strukovnoj osposobljenosti) koji će sudjelovati u pružanju usluga i popis opreme kojom ponuditelj raspolaže te dokumentaciju o uposlenom djelatniku sa položenim majstorskim ispitom.**

**b) izjavu ponuditelja da će sa vlastitim zaposlenicima i opremom izvršiti dimnjačarske poslove koji su predmet koncesije**

**c) popis značajnih ugovora o uslugama koje su predmet koncesije izvršenih u posljednjih 5 godina s priloženim preslikama ugovora kao i priloženim potvrdama o uredno ispunjenim ugovorima koje daje druga ugovorna strana – nije potrebno ako je ponuditelj tek započeo obavljati gospodarsku djelatnost**

**d) izjava ponuditelja o mjerama upravljanja zaštitom okoliša i mjerama energetske učinkovitosti koje će primjenjivati prilikom obavljanja komunalne djelatnosti, potpisanu od strane odgovorne osobe ponuditelja**

Svi navedeni dokumenti mogu se dostaviti u neovjerenoj preslici.

**4.JAMSTVA**

**4.1. Jamstvo ponude za ozbiljnost**

Za ozbiljnost ponude ponuditelj dostavlja jamstvo u obliku novčanog pologa u visini od 1.000,00 kn koji ponuditelj uplaćuje na žiro račun davatelja koncesije IBAN HR3523600001826000005, prema modelu 7706- OIB

Dokaz o uplaćenom pologu ponuditelj dostavlja u svojoj ponudi, **a neizvršenje uplate novčanog pologa, smatrat će se neotklonjivim nedostatkom ponude.**

**4.2. Jamstvo za provedbu ugovora o koncesiji**

Izabrani ponuditelj dužan je prije sklapanja ugovora o koncesiji odnosno prije stupanja na snagu ugovora o koncesiji priložiti jamstvo u obliku bjanko zadužnice ovjerene kod javnog bilježnika na iznos od 10.000,00 kn, a radi osiguranja naplate naknade za koncesiju te naknade štete koja može nastati zbog neispunjenja obveza iz ugovora o koncesiji.

Ugovor o koncesiji neće biti sklopljen odnosno neće stupiti na snagu ako jamstvo za provedbu ugovora o koncesiji ne bude dostavljeno davatelju koncesije

**5.NAČIN IZRADE, OBLIK, SADRŽAJ I NAČIN DOSTAVE PONUDA**

Ponuda mira biti izrađena u obliku naznačenom u dokumentaciji za nadmetanje.

Propisani tekst dokumentacije za nadmetanje ne smije se mijenjati niti nadopunjavati.

Ponudbeni list predaje se u papirnatom obliku u izvorniku, na način da se sva prazna mjesta u ponudbenoj dokumentaciji popune jasno tiskanim slovima i pišu neizbrisivom tintom.

Ispravci u ponudi moraju biti izrađeni na način da su vidljivi ili dokazivi ( prekrižen pogrešan tekst, nekorišten korektor ) s datumom i potvrdom ispravka pravovaljanim potpisom i pečatom ovlaštene osobe ponuditelja.

Ponuda se povezuje jamstvenikom, a mjesto vezivanja jamstvenika ponuditelj ovjerava pečatom. U uvezanoj ponudi mora se označiti svaka stranica rednim brojem kroz ukupan broj stranica ponude ili obratno. Ponuda mora biti uvezana na način koji onemogućava naknadno umetanje ili vađenje stranica.

Ponuda sa svim traženim prilozima podnosi se na hrvatskom jeziku i latiničnom pismu. Ponuditelj može dostaviti samo jednu ponudu za predmet koncesije.

Ponuda obvezno sadrži:

- popunjen i ovjeren ponudbeni list

- popunjen i ovjeren obrazac cjenika dimnjačarskih usluga u ponudbenom listu

- dokumenti koji se traže kao dokazi sposobnosti ponuditelja

- jamstvo za ozbiljnost ponude

Ponude se dostavljaju u zatvorenoj omotnici na adresu davatelja koncesije : OPĆINA MARUŠEVEC, Maruševec 6, 42243 MARUŠEVEC, s nazivom i adresom ponuditelja, s naznakom „PONUDA ZA KONCESIJU – DIMNJAČARSKA SLUŽBA – NE OTVARAJ“. Ponuda je obvezujuća za ponuditelja koji ju je dostavio do isteka roka valjanosti ponude. Ponuda pristigla nakon isteka roka za dostavu ponuda ne otvara se i obilježava se kao zakašnjelo pristigla ponuda te se odmah vraća gospodarskom subjektu koji ju je dostavio.

**6. ROK VALJANOSTI PONUDE**

Rok valjanosti ponude je 90 dana od dana otvaranja ponuda.

**7. IZMJENA DOKUMENTACIJE**

U roku za dostavu ponuda, ponuditelj može izmijeniti svoju ponudu, nadopuniti je ili od nje odustati. Nakon isteka za rok za dostavu ponuda, ponuda se ne smije mijenjati, već samo pojasniti ili dopuniti i to u postupku pregleda i ocjena ponuda, na poziv davatelja koncesije sukladno odredbama članka 24. stavak 7.,8.,9. i 10. Zakona o koncesijama.

Ako su za vrijeme roka za dostavu ponuda potrebne dopune, izmjene, ili ispravci dokumentacije za nadmetanje , u skladu s posebnostima davanja predmetne koncesije, ona se dopunjava , mijenja ili ispravlja, a ako je potrebno dopunjava se, mijenja ili ispravlja i objava obavijesti o namjeri davanja koncesije, a rok za dostavu koncesije po potrebi se odgovarajuće produljuje.

Davatelj koncesije obvezan je osigurati pravovremenu dostupnost promjena dokumentacije za nadmetanje , svim gospodarskim subjektima koji su iskazali interes za sudjelovanjem u postupku davanja koncesije.

**8.PROCIJENJENA VRIJEDNOST KONCESIJE**

Procijenjena vrijednost koncesije za razdoblje trajanja koncesije iznosi 360.000,00 kn

(bez PDV-a).

**9. IZNOS GODIŠNJE NAKNADE ZA KONCESIJU**

Iznos godišnje naknade za koncesiju je fiksan i iznosi 3.000,00 kn.

Odabrani koncesionar dužan je plaćati naknadu za koncesiju u 4 obroka:

1.obrok do 10.veljače

2.obrok do 10. svibnja

3.obrok do 10. kolovoza

4.obrok do 10. studenog

**10. KRITERIJ ZA ODABIR NAJPOVOLJNIJE PONUDE I OCJENJIVANJE PONUDA**

Kod primjene kriterija ekonomski najpovoljnije ponude, najpovoljnija ponuda smatrat će se ponuda s najvećim brojem bodova utvrđenim prema sljedećim kriterijima:

Ekonomski najpovoljnija ponuda (Ku) prema udjelu svakog pojedinog kriterija kako slijedi:

a) Kriterij (K1): najniža cijena ponude – 80%

b) Kriterij(K2): kvaliteta usluge i ugled ponuditelja prema priloženim referencama - popis ugovora za dimnjačarske poslove u posljednjih 5 godina s potvrdama naručitelja – 10%

c) Kriterij ( K3) : sposobnost ponuditelja za ostvarenje koncesije – broj zaposlenih djelatnika – 10 %

UKUPNO 100%.

Način izračuna kriterija: % udjela u kriteriju / max.broj bodova traženog kriterija x broj bodova sukladno ponudi.

**Ekonomski najpovoljnija ponuda je ona ponuda koja dobije ukupni najveći broj bodova (Ku = K1 + K2+ K3).**

***Način bodovanja:***

***K1*** *–* ***najniža cijena za pruženu uslugu – 80 bodova***

*NAJNIŽA CIJENA PONUDE*

*formula : 80 X ------------------------------------------------*

*CIJENA PONUDE*

***K2*** *–* ***kvaliteta usluge i ugled ponuditelja :***

Poslovni ugled podnositelja ponude:

Reference

|  |  |
| --- | --- |
| Popis ugovora za dimnjačarske poslove sa priloženim potvrdama u posljednjih 5 godina | BODOVI |
| 5 ili više | 5 |
| 3-4 | 3 |
| 1-2 | 2 |
| 0 | 0 |

**K3** - ***Sposobnost za ostvarivanje koncesije:***

Broj zaposlenih djelatnika

|  |  |
| --- | --- |
| Broj zaposlenih | BODOVI |
| 5 ili više | 5 |
| 3-4 | 3 |
| 1-2 | 2 |

**Najpovoljnijom ponudom smatrati će ona ponuda koja je uz ispunjenje uvjeta natječaja ekonomski najpovoljnija ponuda.**

**11.PREUZIMANJE DOKUMENTACIJE ZA NADMETANJE, DATUM, VRIJEME I MJESTO DOSTAVE I JAVNOG OTVARANJA PONUDA**

Dokumentacija za nadmetanje preuzima se putem Elektroničkog oglasnika javne nabave Republike Hrvatske. Ponude moraju biti dostavljene na adresu OPĆINA MARUŠEVEC, Maruševec 6, 42243 Maruševec, do 22. prosinca 2014. godine do 13,00 sati, kada će se u prostorijama Općine Maruševec održati i javno otvaranje ponuda.

Javnom otvaranju ponuda mogu prisustvovati ovlašteni predstavnici ponuditelja i druge ovlaštene osobe.

Pravo aktivnog sudjelovanja na javnom otvaranju ponuda imaju samo ovlašteni predstavnici ponuditelja i članovi Stručnog povjerenstva za davanje koncesije. O javnom otvaranju ponuda sastavlja se zapisnik koji se uručuje svim ovlaštenim predstavnicima ponuditelja nazočnim na javnom otvaranju, a ostalima na pisani zahtjev.

**12.DONOŠENJE ODLUKE O DAVANJU KONCESIJE**

Odluku o davanju koncesije donosi Općinsko vijeće Općine Maruševec na prijedlog Stručnog povjerenstva za dodjelu koncesije, nakon što Stručno povjerenstvo za dodjelu koncesije pregleda i ocjeni ponude, i to u roku od 60 dana od dana isteka roka za dostavu ponuda .

Odluku o davanju koncesije, s preslikom zapisnika o pregledu i ocjeni ponuda, davatelj koncesije dostavlja svakom ponuditelju i to preporučenom pošiljkom s povratnicom ili na drugi dokaziv način.

**13.POTPISIVANJE UGOVORA O KONCESIJI**

Ugovor o koncesiji ne smije se sklopiti prije isteka razdoblja mirovanja koje iznosi 15 dana od dana dostave odluke o davanju koncesije svakom ponuditelju ili dok odluka ne postane izvršna.

Davatelj koncesije mora odabranom ponuditelju ponuditi sklapanje ugovora o koncesiji najkasnije u roku od 10 dana od trenutka kad je odluka o dodjeli koncesije postala izvršna, a taj rok se može produljiti u opravdanim slučajevima određenim posebnim zakonom, dokumentacijom za nadmetanja i u skladu s člankom 27. st. 1.točka 10 Zakona o koncesijama.

Ugovor o koncesiji sastavlja se u pismenom obliku, a potpisuju ga načelnik Općine i ovlašteni predstavnik koncesionara.

Sklapanjem Ugovora o koncesiji odnosno njegovim stupanjem na snagu , koncesionar stječe prava i preuzima obvezu obavljanja djelatnosti iz ugovora o koncesiji.

Ako odabrani ponuditelj odustane od sklapanja ugovora o koncesiji ili u određenom roku ne dostavi tražena jamstva i instrumente osiguranja, davatelj koncesije može donijeti novu odluku o davanju koncesije slijedećem rangiranom ponuditelju kao odabranom, te mu ponuditi potpisivanje ugovora. Novu Odluku o davanju koncesije, davatelj koncesije dužan je dostaviti svakom ponuditelju na dokaziv način.

1. **POUKA O PRAVNOM LIJEKU**

Žalba se izjavljuje u pisanom obliku neposredno ili poštom Državnoj komisiji za kontrolu postupaka javne nabave (Koturaška cesta 43/IV, 10000 Zagreb).

Istodobno s izjavljivanjem žalbe državnoj komisiji , žalitelj je obvezan primjerak žalbe dostaviti i davatelju koncesije na dokaziv način. Pravodobnost žalbe utvrđuje Državna komisija. Žalbeni postupak provodi se sukladno Zakonu o javnoj nabavi.

Žalba se izjavljuje u roku od 5 dana od dana:

-objave obavijesti o namjeri davanja koncesije i dokumentacije za nadmetanje u Elektroničkom oglasniku javne nabave, u odnosu na sadržaj obavijesti o namjeri davanja koncesije, odnosno dokumentacije za nadmetanje te dodatne dokumentacije ako postoji

- objave izmjene dokumentacije za nadmetanje u odnosu na sadržaj izmjene dokumentacije

- otvaranja ponuda u odnosu na propuštanje davatelja koncesije da odgovori na pravodobno dostavljen zahtjev za objašnjenjem ili izmjenom vezanom uz dokumentaciju za nadmetanje te na postupak otvaranja ponuda

-primitka odluke o davanju koncesije ili odluke o poništenju postupka davanja koncesije u odnosu na postupak pregleda, ocjene i odabira ponuda odnosno razloge poništenja.

Žalitelj koji je propustio žalbu u određenoj fazi otvorenog postupka nema pravo na žalbu u kasnijoj fazi postupka za prethodnu fazu.

PRILOG I**. Ponudbeni list**

**PONUDBENI LIST**

Naručitelj : OPĆINA MARUŠEVEC

Maruševec 6, 42243 Maruševec

OIB: 26670454549

PREDMET KONCESIJE: Komunalna djelatnost – obavljanje dimnjačarskih poslova na području Općine Maruševec

PONUDITELJ :

NAZIV : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SJEDIŠTE : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MATIČNI BROJ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

BROJ RAČUNA (IBAN) : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TELEFON/FAX: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E –MAIL ADRESA : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ODGOVORNA OSOBA :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OSOBA ZA KONTAKT :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **PONUDITELJ PRIHAVĆA FIKSNI IZNOS NAKNADE ZA KONCESIJU**

**u iznosu od =3.000,00 kuna godišnje.**

1. **CJENIK:**
2. **Ponuđena cijena usluga za domaćinstva za stanovnike Općine Maruševec**

|  |  |  |
| --- | --- | --- |
| **Red.**  **broj** | **CJENIK USLUGA ZA DOMAČINSTVA** | **Cijena u kunama sa PDV-om** |
| 1. | Čišćenje dimnjaka |  |
| 2. | Čišćenje štednjaka ili peći |  |
| 3. | Čišćenje centralnog dimnjaka |  |
| 4 . | Čišćenje centralne peći |  |
| 5. | Vizualna kontrola plinskog dimnjaka, priključenja ložišta, dimovodnih cijevi i kontrola propusnosti plinova mjernim instrumentom |  |
| 6. | Spaljivanje zagađenih površina u dimnjaku |  |
| 7. | Pregled dimnjaka, priključenja ložišta i izrada stručnog nalaza |  |
| 8. | Svaki sljedeći pregled u svrhu izdavanja stručnog nalaza |  |
| 9. | Norma sat za radove koji nisu obuhvaćeni cjenikom |  |
|  | **UKUPNO CJENIK 1:** |  |

1. **Ponuđena cijena usluga za stambene zgrade na području Općine Maruševec**

|  |  |  |
| --- | --- | --- |
| **Red.**  **broj** | **CJENIK USLUGA ZA DOMAČINSTVA** | **Cijena u kunama sa PDV-om** |
| 1. | Čišćenje vlastitog dimnjaka |  |
| 2. | Čišćenje zajedničkog ili sabirnog dimnjaka |  |
| 3. | Čišćenje spojnih dimovodnih kanala po stanu |  |
| 4 . | Kontrola vlastitog plinskog dimnjaka |  |
| 5. | Kontrola zajedničkog – sabirnog plinskog dimnjaka |  |
| 6. | Kontrola priključenja plinskog aparata, dimovodnog priključka i kontrola plinova mjernim instrumentom po stanu |  |
| 7. | Čišćenje štednjaka ili peći |  |
| 8. | Spaljivanje zagađenih površina u vlastitom dimnjaku |  |
| 9. | Spaljivanje Zagađenih površina u zajedničkom – sabirnom dimnjaku |  |
| 10. | Pregled dimnjaka, priključenja ložišta i izrada stručnog nalaza |  |
| 11. | Svaki sljedeći pregled u svrhu izdavanja stručnog nalaza |  |
| 12. | Norma sat za radove koji nisu obuhvaćeni cjenikom |  |
|  | **UKUPNO CJENIK 2:** |  |

**3.)** **Ponuđena cijena usluga za pravne osobe na području Općine Maruševec**

|  |  |  |
| --- | --- | --- |
| **Red.**  **broj** | **CJENIK USLUGA ZA PRAVNE OSOBE** | **Cijena u kunama sa PDV-om** |
| 1. | Čišćenje dimnjaka |  |
| 2. | Čišćenje peći na kruto ili tekuće gorivo |  |
| 3. | Čišćenje centralnog dimnjaka |  |
| 4. | Čišćenje centralne peći do 100 kW |  |
| 5 | Čišćenje centralne peći do 500 kW |  |
| 6. | Čišćenje centralne peći do 1500 k“ |  |
| 7. | Čišćenje centralne peći više od 1500 kW |  |
| 8. | Čišćenje parnog kotla do 500 kW |  |
| 9. | Vizualna kontrola ispravnosti plinskog dimnjaka |  |
| 10. | Vizualna kontrola priključenja plinske peći-kotla ili aparata, dimovodnih cijevi i kontrola propusnosti plinova mjernim instrumentom |  |
| 11. | Spaljivanje zagađenih površina u dimnjaku ili centralnoj peći |  |
| 12. | Generalno-strojno čišćenje centralne peći do 100 kW |  |
| 13. | Podmazivanje-konzerviranje centralne peći do 100 kW |  |
| 14. | Generalno-strojno čišćenje centralne peći do 500 kw |  |
| 15. | Podmazivanje-konzerviranje centralne peći do 500 kw |  |
| 16. | Generalno-strojno čišćenje centralne peći do 1500 kw |  |
| 17. | Podmazivanje-konzerviranje centralne peći do 1500 kW |  |
| 18. | Generalno-strojno čišćenje centralne peći više od 1500 kW |  |
| 19. | Pomazivanje-konzerviranje centralne peći više od 1500 kW |  |
| 20. | Podmazivanje konzerviranje dimovodnog priključka - dimnjače |  |
| 21. | Pregled dimnjaka, priključenja ložišta i izrada stručnog nalaza |  |
| 22. | Svaki sljedeći pregled u svrhu izdavanja stručnog nalaza |  |
| 23. | Izrada izvještaja za inspekcijske službe |  |
| 24. | Norma sat za radove koji nisu obuhvaćeni cjenikom |  |
|  | **UKUPNO CJENIK 3:** |  |

**UKUPNA CIJENA PONUDE = CJENIK 1 + CJENIK 2 + CJENIK 3**

**UKUPNA CIJENA PONUDE = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kuna**

**c) Kvaliteta usluge**

Izjavljujemo da za obavljanje komunalne djelatnosti dimnjačarskih poslova u posljednjih 5 godina imamo dodijeljeno \_\_\_\_\_ koncesija , a svoju izjavu dokazujemo priloženim popisom značajnih ugovora o uslugama koje su predmet koncesije izvršenih u posljednjih 5 godina s priloženim preslikama ugovora kao i priloženim potvrdama o uredno ispunjenim ugovorima koje daje druga ugovorna strana.

**d) Rok valjanosti ponude**

Rok valjanosti ponude iznosi \_\_\_\_\_\_\_ dana od dana otvaranja ponude.

**e) Izjava**

Izjavljujemo da su cijene izražene u ovoj ponudi nepromjenjive sukladno uvjetima iz dokumentacije za nadmetanje te ujedno izjavljujemo da smo upoznati sa svim uvjetima iz dokumentacije za nadmetanje te iste u potpunosti prihvaćamo.

\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime ovlaštene osobe ponuditelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis i pečat

PRILOG II .

**Prijedlog Ugovora**

Općina Maruševec, Maruševec 6, 42243 Maruštevec, OIB: 26670454549, koju zastupa načelnik Ivan Šagi ( u daljnjem tekstu: Davatelj koncesije)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB:\_\_\_\_\_\_\_\_\_\_\_\_\_\_\_\_\_\_ koje zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_( u daljnjem tekstu: Koncesionar), zaključili su

**U G O V O R**

**o koncesiji za obavljanje dimnjačarskih poslova na području Općine Maruševec**

1. **Uvodni dio**

Članak 1.

Ugovorne strane utvrđuju da se temeljem Odluke Općinskog vijeća Općine Maruševec, KLASA: \_\_\_\_\_\_\_\_\_\_, URBROJ: \_\_\_\_\_\_\_\_od \_\_\_\_\_\_\_\_\_2014. godine , o davanju koncesije za obavljanje dimnjačarskih poslova na području Općine Maruševec koncesija dodjeljuje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Uvjeti i načini obavljanja dimnjačarskih poslova na području Općine Maruševec propisani su Odlukom o obavljanju dimnjačarskih poslova („Službeni vjesnik Varaždinske županije“ broj 30/14 i 47/14.).

Ovim Ugovorom ugovorne strane uređuju način obavljanja djelatnosti i međusobne odnose u svezi koncesije i to :

1. djelatnost za koju se koncesija dodjeljuje
2. vrijeme na koje se koncesija dodjeljuje
3. visina i način plaćanja naknade za koncesiju
4. cijena i način naplate za pruženu uslugu
5. prava i obveze davatelja koncesije
6. prava i obveze koncesionara
7. jamstva koncesionara
8. uvjete otkaza ugovora
9. **Način obavljanja djelatnosti i međusobni odnosi**
10. Djelatnost za koju se dodjeljuje koncesija

Članak 2.

Koncesija se dodjeljuje za obavljanje komunalne djelatnosti dimnjačarskih poslova na području Općine Maruševec.

Pod obavljanjem dimnjačarskih poslova podrazumijeva se provjera ispravnosti i funkcioniranja dimnjaka i uređaja za loženje; obavljanje redovnih i izvanrednih pregleda dimnjaka i uređaja za loženje; čišćenje dimnjaka i uređaja za loženje; spaljivanje i vađenje čađe iz dimnjaka i uređaja za loženje; poduzimanje mjera za sprejčavanje opasnosti od požara, eksplozija, trovanja, te zagađivanja zraka, kako ne bi nastupile štetne posljedice zbog neispravnosti dimnjaka i uređaja za loženje, a u skladu sa odredbama Odluke o obavljanju dimnjačarskih poslova („Službeni vjesnik Varaždinske županije“ broj 30/14 i 47/14).

Dimnjačarska služba obavlja se na cijelom području odnosno u svim naseljima Općine Maruševec.

1. Vrijeme na koje se dodjeljuje koncesija

Članak 3.

Koncesija za obavljanje dimnjačarskih poslova na području Općine Maruševec dodjeljuje se na vrijeme od pet (5) godina i teče od dana potpisa ovog ugovora odnosno \_\_\_\_\_\_\_\_\_.

1. Visina i način plaćanja naknade za koncesiju

Članak 4.

Koncesionar se obvezuje plaćati naknadu za koncesiju kao fiksni iznos u visini od 3.000,00 kuna godišnje u 4 obroka :

1. obrok do 10.veljače.

2. obrok do 10. svibnja

3.obrok do 10. kolovoza

4.obrok do 10. studenog

Ako koncesionar ne plati naknadu za koncesiju u roku određenom u stavku 1. ovog članka , svakom slijedećom uplatom , neovisno o tome što je koncesionar označio da se tom uplatom plaća, smatra se da se najprije podmiruje zaostali dug po redoslijedu dospijeća i to tako da se prvo podmiruju troškovi, zatim iznos obračunate zakonske zatezne kamate i napokon iznos dospjele naknade za koncesiju sukladno članku 34. Zakona o koncesijama.

U slučaju zakašnjenja u plaćanju naknade za koncesiju iz stavka 1. ovog članka, Davatelj koncesije obračunat će Koncesionaru zakonsku zateznu kamatu.

1. Cijena i način naplate za pruženu uslugu

Članak 5.

Cijene dimnjačarskih usluga utvrđene su ponudbenim cjenikom iz Dokumentacije za nadmetanje koji se nalazi u prilogu ovog Ugovora i čini njegov sastavni dio.

Cijenu usluge plaća korisnik usluge izravno koncesionaru na temelju ispostavljenog računa.

Koncesionar je dužan pri svakoj promjeni cijene usluge pribaviti prethodnu suglasnost načelnika Općine sukladno odredbama Zakona o komunalnom gospodarstvu.

e) Prava i obveze Davatelja koncesije

Članak 6.

Davatelj koncesije ima pravo od Koncesionara zahtijevati obavljanje djelatnosti sukladno odredbama ovog Ugovora te drugim odgovarajućim propisima i pravilima struke.

Davatelj koncesije ima obavezu omogućiti Koncesionaru neometano obavljanje djelatnosti .

Davatelj koncesije ima pravo uvida u način obavljanja dimnjačarskih usluga, naplatu, obračun i cijene usluga u svakom trenutku tijekom trajanja ugovornog odnosa, te u svezi s time ima pravo tražiti izvješće Koncesionara.

Davatelj koncesije ima pravo nadzora nad obavljanjem dimnjačarske službe, a nadzor obavlja komunalni redar, osim ako se ne radi o nadzoru iz nadležnosti državnih tijela i inspekcija.

Komunalni redar u okviru svoje nadležnosti ovlašten je narediti obavljanje dimnjačarskih poslova ako utvrdi da ih ovlašteni dimnjačar ne obavlja ili ih ne obavlja potpuno; zabraniti neovlašteno obavljanje dimnjačarskih poslova; nadzirati vođenje evidencije; izdati obavezni prekršajni nalog protiv prekršitelja; naplatiti novčanu kaznu na mjestu počinjenja prekršaja, te poduzimati i druge odgovarajuće mjere.

Kontrolu plaćanja naknade za koncesiju provodi Jedinstveni upravni odjel Općine Maruševec.

1. Prava i obveze koncesionara

Članak 7.

U obavljanju dimnjačarskih poslova na temelju dodijeljene koncesije Koncesionar je naročito dužan :

- vršiti dimnjačarske poslove u skladu s propisima i pravilima struke, prvenstveno vodeći računa o propisima o zaštiti od požara, zaštiti na radu i očuvanju okoliša

- poduzimati odgovarajuće mjere i odgovarati za sigurnost i odgovarati za sigurnost objekata, ljudi, radova, opreme i neposredne okoline

- obavljati preglede dimovodnih objekata na odgovarajući način, u određenim i propisanim rokovima

- poduzimati druge mjere za otklanjanje neispravnosti dimovodnih objekata i opasnosti od požara i eksplozije

- poduzimati mjere sprečavanja osipanja čađe i zagađenja od iste

- poduzimati mjere za za otklanjanje smetnji od dima i plinova

- osigurati obavljanje dimnjačarskih poslova sa stručno osposobljenim kadrovima

- voditi propisane evidencije

- obavijestiti korisnike usluga o danu izvršavanja dimnjačarske usluge

- izdavati korisnicima usluga račune za izvršenu uslugu

- platiti naknadu za koncesiju u ugovorenom roku i iznosima.

Koncesionar je također dužan općinskom načelniku i Jedinstvenom upravnom odjelu Općine Maruševec dostaviti polugodišnje i godišnje izvješće o obavljanju dimnjačarskih poslova.

Na zahtjev općinskog načelnika i Jedinstvenog upravnog odjela Općine Maruševec Koncesionar je u obavezi izraditi i dostaviti i posebna izvješća.

Koncesionar je dužan mjesečno izvješće o pregledu dimovodnih objekata uređaja na plinsko gorivo, kao i popis vlasnika ili korisnika istih dimovodnih objekata koji pregled nisu dozvolili, dostaviti distributeru plina radi poduzimanja mjera utvrđenih posebnim propisima.

Članak 8.

U obavljanju dimnjačarskih poslova Koncesionar je dužan u cijelosti se pridržavati odredbi općinske Odluke o obavljanju dimnjačarskih poslova.

U obavljanju dimnjačarskih poslova Koncesionar u cijelosti snosi odgovornost za štetu nastalu zbog neobavljanja ili nedovoljno kvalitetnog obavljanja dimnjačarskih poslova kao i štetu nastalu pri obavljanju ili u svezi s obavljanjem dimnjačarskih poslova, korisnicima dimnjačarskih usluga ili trećim osobama.

Članak 9.

Koncesionar je dužan u roku od 30 dana od dana sklapanja ovog Ugovora dostaviti na uvid program obavljanja dimnjačarskih poslova na području Općine Maruševec kao i odgovarajuće kontrolne evidencije komunalnom redaru Općine.

1. Jamstva Koncesionara

Članak 10.

Koncesionar je dužan prije sklapanja Ugovora o koncesiji dostaviti Davatelju koncesije jamstvo u obliku bjanko zadužnice, ovjerene kod javnog bilježnika na iznos od 10.000,00 kuna, a radi osiguranja naplate naknade za koncesiju te naknade štete koja može nastati zbog neispunjenja obveza iz ugovora o koncesiji.

1. Uvjeti otkaza ugovora

Članak 11.

Ugovor o koncesiji prestaje važiti istekom ugovorenog roka iz članka 3. ovog Ugovora, prestankom pravne osobe Koncesionara, jednostranim raskidom ugovora o koncesiji od strane Davatelja koncesije ukoliko to zahtijeva javni interes, sporazumnim raskidom stranaka, pravomoćnošću sudske odluke kojom se ugovor o koncesiji utvrđuje ništetnim ili se poništava te u drugim slučajevima propisanim zakonom.

Davatelj koncesije može jednostrano raskinuti Ugovor o koncesiji ako:

* Koncesionar neuredno plaća naknadu za koncesiju;
* Koncesionar ne obavlja djelatnost u skladu s odredbama ovog Ugovora i standardima obavljanja djelatnosti te ako obavljanje usluge naplaćuje u iznosu višem od iznosa utvrđenih cjenikom ili za uslugu ne izda račun;
* Ako je dao netočne podatke odlučujuće pri ocjeni njegove sposobnosti prilikom odabira ponuditelja za davanje koncesije
* Koncesionar svojom krivnjom ne započne s izvršavanjem Ugovora o koncesiji u ugovorenom roku;
* Koncesionar obavlja druge radnje koje su u suprotnosti s ovim Ugovorom ili propušta obaviti dužne radnje i
* U drugim slučajevima u skladu s odredbama ovog Ugovora i općim propisima obveznog prava.

Prije jednostranog raskida Ugovora, Davatelj koncesije mora prethodno pisanim putem upozoriti Koncesionara o svojoj namjeri da jednostrano raskine Ugovor te mu odrediti primjereni rok za otklanjanje razloga za raskid Ugovora o koncesiji i za izjašnjavanje o tim razlozima. Ukoliko Koncesionar ne otkloni razloge za raskid Ugovora o koncesiji u ostavljenom primjerenom roku koji mu odredi Davatelj koncesije, Davatelj koncesije raskinuti će Ugovor.

Koncesionar može ovaj Ugovor otkazati u svakom trenutku, uz obvezni otkazni rok od 60 dana od dana kada je Davatelj koncesije zaprimio otkaz.

**III Zaključne odredbe**

Članak 12.

Ugovorne strane suglasne su da ako za vrijeme trajanja koncesije u smislu ovog Ugovora dođe do bitnih izmjena uvjeta poslovanja u odnosu na uvjete koji su postojali na dan zaključenja Ugovora, ugovorne strane će aneksom Ugovora regulirati novonastalo stanje.

U slučaju da se uvjeti u smislu stavka 1. ovog članka promijene u tolikoj mjeri da se međusobni odnosi Koncesionara i Davatelja koncesije ne mogu usuglasiti s novim uvjetima bez bitnog odstupanja od odnosa uspostavljenih ovim Ugovorom, ugovorne strane će sporazumno raskinuti Ugovor.

Članak 13.

Ugovorne strane suglasne su da će svaki eventualni spor koji proistekne iz ovog Ugovora rješavati mirnim putem, sporazumno, a ako u tome ne uspiju za rješavanje spora utvrđuju nadležnost Općinskog suda u Varaždinu.

Članak 14.

Na sva ostala pitanja koja nisu uređena odredbama ovog Ugovora, primjenjuje se odredbe važećih propisa o koncesiji, kao i važećih propisa kojima se utvrđuju obvezni odnosi.

Članak 15.

Ovaj Ugovor sačinjen je u 4 (četiri) primjerka od kojih svaka ugovorna strana zadržava za svoje potrebe po 2 (dva) primjerka, a u znak prihvaćanja prava i obveza sukladno ovom Ugovoru, predstavnici ugovornih strana Ugovor vlastoručno potpisuju.

KLASA:

URBROJ:

Maruševec,\_\_\_\_\_\_\_\_\_\_2014.

ZA DAVATELJA KONCESIJE : ZA KONCESIONARA:

Ivan Šagi

Načelnik Općine Maruševec \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRILOG III. **Izjava o nekažnjavanju**

**IZJAVA O NEKAŽNJAVANJU**

kojom ja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, adresa stanovanja)

broj osobne iskaznice\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_izdane od \_\_\_\_\_\_\_\_\_\_\_\_\_\_\_\_\_\_\_\_\_\_\_\_

kao osoba ovlaštena za zastupanje gospodarskog subjekta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv i sjedište gospodarskog subjekta, OIB)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pod materijalnom i kaznenom odgovornošću izjavljujem za sebe i za gospodarski subjekt da **protiv mene osobno, ni protiv gospodarskog subjekta kojeg zastupam, nije izrečena** **pravomoćna osuđujuća presuda ni za jedno od sljedećih kaznenih djela:**

a) prijevara (članak 236.), prijevara u gospodarskom poslovanju (članak 247.) primanje mita u gospodarskom poslovanju( članak 252.) , davanje mita u gospodarskom poslovanju(članak 253.) , zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.) , primanje mita (članak 293.), davanje mita (članak 294, trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog dijela u sastavu zločinačkog udruženja (članak 329. ) iz Kaznenog zakona

b) prijevara (članak 224.) , pranje novca (članak 279.), prijevara u gospodarskom poslovanju (članak 293. ) , primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih dijela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.) protuzakonito posredovanje (članak 343.) primanje mita (članak 347.) i davanje mita (članak 348.) iz Kaznenog zakona („Narodne novine“ br. 110/97, 27/98, 50/00,129/00,51/01, 111/03, 190/03, 105/04.84/05, 71/06, 110/07m 152/08, 57/11, 77/11 i 143/12.)

\_\_\_\_\_\_\_\_\_\_\_\_\_\_\_\_\_\_\_

(mjesto, datum ) ZA PONUDITELJA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(čitko ime i prezime OVLAŠTENE OSOBE ponuditelja)*

(M.P.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Potpis ovlaštene osobe ponuditelja*